system
Răspunde în limba română, în stilul Wikipedia, cat mai corect gramatical.
user
Ce informații relevante ai despre Frank Gehry?
assistant
Frank Owen Gehry [] (născut Ephraim Owen Goldberg, ) este un arhitect canadian, evreu de origine, unul dintre cei importanți arhitecți contemporani, cunoscut în special pentru perspectiva sa aproape sculpturală a designului clădirilor sale, precum și pentru inovațiile și invențiile sale din domeniul arhitectural.

Frank Gehry este în același timp unul din arhitecții care au promovat deconstructivismul ca unul din curentele majore din arhitectura de la sfârșitul secolului 20 și începutul secolului 21, fiind un important exponent al acestuia.

Operele sale sunt ușor de recunoscut datorită structurilor neliniare, multiplu curbate și circumvolute ale tuturor clădirilor proiectate de el și colaboratorii săi, care sunt adesea acoperite cu largi suprafețe metalice reflectorizante. Lucrarea sa cea mai celebră este Muzeul Guggenheim din Bilbao, Spania, care ilustrează vibrant stilul său arhitectural, clădirea fiind integral acoperită cu folii de titan, puternic reflectorizante.

Date generale

Note biografice 
Născut în Toronto, Canada, într-o familie de evrei, Gehry s-a mutat în California la vârsta de 17 ani, unde a studiat mai întâi la Los Angeles City College, pentru ca ulterior să studieze arhitectura la Școala de arhitectură a  University of Southern California. Ulterior a studiat planificare urbană la Harvard Graduate School of Design. Frank Gehry este cetățean naturalizat al Statelor Unite ale Americii, locuind în Los Angeles. Gehry este un respectat pedagog, fiind Distinguished Professor of Architecture la Columbia University din New York City. În trecut a predat arhitectura și la Yale University.

Stilul arhitectural Gehry 
Stilul arhitectural al lui Gehry este derivat din modernismul tîrziu. Formele continuu curbate, aparent haotic distribuite, ale întregii structuri a unei clădiri designate de Gehry, sunt de asemenea considerate ca aparținînd școlii deconstructiviste (uneori prescurtată DeCon) a arhitecturii moderniste. Mișcarea DeCon se îndepărtează de modernism datorită accentuării funcționalității clădirilor, care sunt realizate în funcție de nevoile existente ale societății.

Spre deosebire de alte curente moderniste timpurii, structurilor DeCon nu li se cere să reflecte anumite idei sociale (așa cum ar fi viteza și universalitatea formei) și, mai ales, nu reflectă vechiul "postulat arhitectural" al formei care este determinată de funcție. Deconstructivismul, pe care Gehry a continuat să-l rafineze și să îl nuanțeze la înalte cote de rafinament artistic, mai este cunoscut și sub numele aditițional de Școala de arhitectură Santa Monica (conform originalului Santa Monica school of architecture), pentru că zona din jurul localității Santa Monica din California a produs cea mai mare concentrație de clădiri experimentale deconstructiviste, fiind totodată și locul unde există cel mai mare număr de clădiri realizate în stil deconstructivist.

Există voci care consideră Notre Dame du Haut, faimoasa structură a lui Le Corbusier, care sugerează mai mult o operă de sculptură abstractă decât o clădire, ca fiind adevăratul punct de plecare al stilului lui Gehry, precum și o posibilă sursă de inspirație a ideilor sale arhitecturale. Pe de altă parte, Frank Gehry însuși, în filmul documentar "Sketches of Frank Gehry", realizat în 2005, afirmă că opera sculptorului român Constantin Brâncuși respectiv operele arhitectului și designerului finlandez Alvar Aalto și arhitectului american Philip Johnson, au constituit sursa majoră a inspirației sale (vedeți secțiunea Influențe a prezentului articol.

Frank Gehry, celebritate contemporană 
Gehry este considerat pe bună dreptate o celebritate a arhitecturii moderne. Pentru prima dată s-a impus în ochii opiniei publice în 1972, datorită seriei sale de mobilier realizat din carton presat (în engleză cardboard), numită Easy Edges. A apărut de asemenea în campania firmei Apple intitulată "Think Different", realizată în alb-negru. A apărut chiar în propriul său rol într-unul din episoadele (intitulat The Seven-Beer Snitch)popularei serii de animație "The Simpsons". În serialul de televiziune "Arthur" a ajutat pe Arthur și prietenii săi să proiecteze o casă nouă într-un pom. Clădirile sale, incluzând propria sa casă rezidențială, au devenit atracții turistice. Indiferent de ceea ce Gehry poate sau ar putea să facă, prezența sa constituie un nume de marcă pentru multe muzee, firme, orașe sau alte entități.

Criticarea operelor lui Gehry 

Muzeul muzicii din Seattle, statul Washington din SUA, (Seattle's EMP Music Museum) reprezintă fenomenul celebrității lui Frank Gehry împinsă la extrem. Paul Allen, unul din fondatorii Microsoft l-a ales pe Gehry ca arhitect al unei structuri urbane care urma să găzduiască colecția sa publică de artefacte din istoria muzicii. Deși rezultatul final a fost unic și inconfundabil ca aparținând lui Gehry, reacții critice, dintre care unele vehemente, nu au întârziat să apară. Printre argumentele cele mai frecvent aduse s-au enumerat folosirea unor "culori bizare", nerespectarea armoniei arhitecturale a locului, dimensiunea "de mamut" a clădirii și altele de aceeași natură. Totul a condus în final la acuzarea lui Gehry de "a fi luat-o pur și simplu razna [de-a binelea]" (conform citatului, "Gehry had simply got it [totally] wrong."). Admiratori ai construcției au argumentat că atacuri de o factură similară au fost adresate lui Gustave Eiffel, unul din realizatorii Statuii Libertății din New York City, pentru opera sa cea mai reprezentativă, Turnul Eiffel din Paris. Exact ca și în cazul celebrului Turn, admiratorii construcției au argumentat că valoarea clădirii se va stabili în timp.

Mult mai recent, Gehry a fost criticat din nou pentru că s-ar fi autopastișat în folosirea mult prea frecventă a acoperirii clădirilor sale în folii de titan, întrucât multe din structurile sale construite în ultimul deceniu ar fi fost derivate din foarte cunoscuta și aclamată clădire a Muzeului Guggenheim din Bilbao, Spania. Trebuie menționat, că deși muzeul din Bilbao a fost executat și finalizat în 1996 - 1997, iar clădirea Disney Hall din Los Angles a fost finalizată în 2004, proiectul Disney Hall a fost designat anterior muzeului din Țara Bascilor. Mai mult chiar, suprafețele reflectorizante concave ale clădirii de concerte din Los Angeles este acuzată a fi responsabilă de crearea a zone termice extrem de fierbinți pe străzile și clădirile din vecinătatea acesteia.

Lucrări

Complete 

 Easy Edges serii de mobilier, 1969 - 1972.
 Exhibit Center, Merriweather Post Pavilion și Rouse Company Headquarters, Columbia, Maryland, SUA, 1974
 Loyola Law School, Los Angeles, California, SUA, numeroase clădiri, 1978 - 2002 -  
 Santa Monica Place, Santa Monica, California, SUA, 1980
 Edgemar Retail Complex, Santa Monica, California, SUA, 1984
 Chiat/Day Building, Venice, California, SUA, 1985 - 1991
 Vitra Design Museum, Weil am Rhein, Germania, 1989
 Frederick Weisman Museum of Art, University of Minnesota, Minneapolis, Minnesota, SUA, 1990 -  
 Iowa Advanced Technology Laboratories, University of Iowa, Iowa City, Iowa, SUA,  1987 - 1992 -  
 Disney Village, Disneyland Resort Paris, Paris, Franța, 1992
 Center for the Visual Arts, University of Toledo, Toledo, Ohio, SUA, 1993 -   
 American Center, Paris, Franța, 1994 (actualmente Cinémathèque Française)
 Casa care dansează („Fred and Ginger”), Praga, Cehia, 1995 -  fotografia 1,  fotografia 2, fotografia 3 
 Anaheim ICE (inițial cunoscută ca Disney ICE), Anaheim, California (1995)
 Team Disney Anaheim, Anaheim, California, SUA, 1995 
 Guggenheim Museum Bilbao, Bilbao, Spania, 1997
 Der Neue Zollhof, Düsseldorf, Germania, 1999  
 Vontz Center for Molecular Studies, University of Cincinnati, Cincinnati, Ohio, SUA, 1999]] -  
 DG Bank building, Pariser Platz 3, Berlin, Germania, 2000
 Experience Music Project, Seattle, Washington, USA (2000)

 Gehry Tower, Hanover, Germania, 2001
 Issey Miyake, Flagship Store, New York, New York, SUA, 2001
 Peter B. Lewis Building, Weatherhead School of Management, Case Western Reserve University, Cleveland, Ohio, SUA, 2002 -  și  
 Richard B. Fisher Center for the Performing Arts, Bard College, Annandale-on-Hudson, New York, SUA, 2003 - 
 Maggie's centre, Dundee, Scoția, 2003 -  
 Walt Disney Concert Hall, Los Angeles, California, SUA, 2003
 Ray and Maria Stata Center, Massachusetts Institute of Technology, Cambridge, Massachusetts, SUA, 2004 - 
 Pritzker Pavilion, Millennium Park, Chicago, Illinois, SUA, 2004  
 MARTa, Herford, Germania, 2005
 IAC/InterActiveCorp West Coast Headquarters, Sunset Strip, West Hollywood, California, SUA, 2005
 Brian Transeau's house, Los Angeles, California, SUA

În construcție 

 Grand Avenue Project, Los Angeles, California
 Art Gallery of Ontario, renovare, Toronto, Ontario, Canada, 2004
 Museum of Tolerance, Muzeul Toleranței, Ierusalim, Israel (finalizarea construcției este prevăzută pentru 2008 -  
 Science library, Biblioteca științifică, Princeton University 
 Ohr-O'Keefe Museum, Biloxi, Mississippi, SUA, inaugurare oficială în 2005; toate clădirile sînt prevăzute a fi terminate pînă în 2007  
 Panama: Bridge of Life Museum of Biodiversity, Panama City, Panama
 Inter-Active Corp. Headquarters, New York City 
 Guggenheim Abu Dhabi (GAD), Abu Dhabi, Emiratele Arabe Unite (finalizarea construcției este prevăzută pentru 2011).

Premii 

 Arnold W. Brunner Memorial Prize in Architecture, American Academy of Arts and Letters (1977)
 Pritzker Architecture Prize (1989)
 Wolf Prize in Art (Architecture), Wolf Foundation (1992)
 Praemium Imperiale Award for Architecture, Japan Art Association (1992)
 Dorothy and Lillian Gish Award (1994)
 National Medal of Arts (1998)
 Friedrich Kiesler Prize (1998)
 Gold Medal, American Institute of Architects (AIA) (1999)
 Gold Medal, Royal Institute of British Architects (RIBA) (2000)
 Gold Medal for Architecture, American Academy of Arts and Letters (2002)
 Companion of the Order of Canada (2002)

Doctorate onorifice 

 Of Visual Arts; California Institute of the Arts (1987)
 Of Fine Arts; Rhode Island School of Design (1987)
 Of Engineering; Technical University of Nova Scotia (1989)
 Of Fine Arts; Otis Arts Institute (1989)
 Of Humanities; Occidental College (1993)
 Whittier College (1995)
 Of Architecture; Southern California Institute of Architecture (1997)
 Of Laws; University of Toronto (1998)
 University of Edinburgh (2000)
 University of Southern California (2000)
 Yale University (2000)
 Harvard University (2000)
 The School of The Art Institute of Chicago (2004)

Galerie de imagini

Influențe conform unui citat Frank Gehry 

Convingerea că "arhitectura este artă ("architecture is art") a fost o parte însemnată a ființei lui Frank Gehry pentru toată viața sa. Întrebat care sînt mentorii săi în arhitectură, răspunsul arhitectului a fost indicarea unei fotografii a lui Constantin Brâncuși, aflată pe biroul său, replicând, "De fapt, tind să gîndesc mai mult în termenii unui artist ca acesta. El a avut o influență mai mare asupra operei mele decît majoritatea arhitecților. De fapt, cineva a sugerat că unul din zgârie-norii mei, care a cîștigat o competiție în New York, seamănă cu o sculptură de Brâncuși. Aș putea numi pe Alvar Aalto din lumea arhitecturii pentru care am un respect deosebit, și, desigur, Philip Johnson".  

În engleză, în original, textul afirmă, "Actually, I tend to think more in terms of artists like this. He has had more influence on my work than most architects. In fact, someone suggested that my skyscraper that won a New York competition looked like a Brancusi sculpture. I could name Alvar Aalto from the architecture world as someone for whom I have great respect, and of course, Philip Johnson." (conform   - Pagina dedicată lui Frank Gehry la web site-ul Premiului de arhitectură Pritzker).

Note

Legături externe (toate în limba engleză) 

 Gehry Partners, LLP , Firma de arhitectură a lui Frank Gehry
 Gehry Technologies, Inc., Firma de tehnologii Gehry
 Arhive fotografice conținînd multe din clădirile lui Gehry
 Pagină Pritzker Prize dedicată lui Frank Gehry 
 Panama: Bridge of Life Muzeul Biodiversității
 Frank Gehry în Los Angeles (fotografii) 
 Casa lui Franck Gehry din California (cu desene)
 Frank O. Gehry Slide Library - fotografii a numeroase modele și clădiri
 Impact microclimatic -- Glare around the Walt Disney Concert Hall 
 Documentar -- Schițe de Frank Gehry
 Brooklyn's Trojan Horse: What's wrong with the buildings Frank Gehry wants to put in my neighborhood? - articol contra plasării unei clădiri a lui Frank Gehry în Brooklin]

Nașteri în 1929
Nașteri pe 28 februarie
 
Absolvenți ai University of Southern California
Arhitecți americani
Arhitecți canadieni
Arhitecți deconstructiviști
Arhitecți din secolul al XX-lea
Arhitecți din secolul al XXI-lea
Arhitecți evrei
Arhitecți postmoderni
Canadieni emigrați în Statele Unite ale Americii
Canadieni în viață
Columbia University
Constantin Brâncuși
Deconstructivism
Designeri de mobilier
Evrei canadieni
Evrei în viață
Inventatori din secolul al XX-lea
Inventatori din secolul al XXI-lea
Laureați ai premiilor Pritzker
Laureați ai Premiului Wolf pentru artă
Membri ai Ordinului Canadei
Oameni din Toronto
Premii Wolf